### NN 41/2017 (27.4.2017.), Odluka o kriterijima za upis ulovnih ribarskih plovila koja obavljaju ribolov plivaricom tunolovkom u registar ulovnih brodova ICCAT-a (ICCAT Record of BFT Catching Vessels) u 2017. godini

MINISTARSTVO POLJOPRIVREDE

891

Na temelju članka 9. stavka 1. točaka 8. i 10. Zakona o morskom ribarstvu (»Narodne novine« br. 81/13, 14/14 i 152/14) i na temelju članka 8. stavka 1. Pravilnika o ulovu, uzgoju i prometu tune (Thunnus thynnus) (»Narodne novine« br. 4/17 i 15/17), ministar poljoprivrede donosi

ODLUKU

O KRITERIJIMA ZA UPIS ULOVNIH RIBARSKIH PLOVILA KOJA OBAVLJAJU RIBOLOV PLIVARICOM TUNOLOVKOM U REGISTAR ULOVNIH BRODOVA ICCAT-a (ICCAT RECORD OF BFT CATCHING VESSELS) U 2017. GODINI

I.

Ovom Odlukom određuju se:

– kriteriji kojima moraju udovoljavati ribarska plovila za obavljanje gospodarskog ribolova na moru plivaricom tunolovkom za upis u registar ulovnih brodova ICCAT-a (ICCAT Record of BFT Catching Vessels) u 2017. godini

– popis plovila koja obavljaju gospodarski ribolov na moru plivaricom tunolovkom i zadovoljavaju kriterije za upis u registar ulovnih brodova ICCAT-a

– individualne kvote za ulov tune plivaricom tunolovkom po plovilima u 2017. godini.

II.

Ova Odluka primjenjuje se na sva plovila koja imaju upisano pravo za obavljanje gospodarskog ribolova na moru plivaricom tunolovkom.

III.

Kriteriji kojima plovila iz točke II. moraju udovoljavati da bi imali pravo upisa u registar ulovnih brodova ICCAT-a su sljedeća:

1. da je plovilo upisano u Registar ribarske flote Republike Hrvatske

2. da je plovilo upisano u važeću povlasticu za obavljanje gospodarskog ribolova na moru u koju je upisana plivarica tunolovka

3. da je plovilo steklo pravo na individualnu kvotu za 2017. godinu temeljem nekog od sljedećih kriterija:

– dobivanje Trajne individualne kvote i Državne kvote sukladno Odluci o ribolovnim mogućnostima i kriterijima raspodjele Državne kvote i Trajne individualne kvote u 2017. godini (»Narodne novine« broj 5/17) i/ili

– dobivanje prava na ulov tune temeljem prebacivanja prava na povijesni ulov tune sukladno članku 8. stavku 4. Pravilnika o ulovu, uzgoju i prometu tune (Thunnus thynnus) (»Narodne novine« br. 4/17 i 5/17) (u daljnjem tekstu: Pravilnik) i/ili

– dobivanje prava na ulov tune temeljem jednogodišnjeg ili višegodišnjeg ustupanja kvote sukladno članku 4. stavcima 7. i 8. Pravilnika ili temeljem trajnog ustupanja iz prijašnjih godina.

IV.

Na temelju kriterija iz točke III. ove Odluke pravo na upis u registar ulovnih brodova ICCAT-a za ribolov tune plivaricom tunolovkom u 2017. godini, ostvaruju sljedeća plovila koja će raditi u okviru jedne grupe za zajedničke ribolovne radnje:

|  |  |  |  |  |
| --- | --- | --- | --- | --- |
| Red. broj | Ime/reg. oznaka plovila | CFR plovila | ICCAT broj | Individualna kvota (t) |
| 1. | PREKO | HRV000001680 | ATEU0HRV00021 | 32.596 |
| 2. | SARDINA I | HRV000001579 | ATEU0HRV00133 | 65.282 |
| 3. | SARDINA II | HRV000003074 | ATEU0HRV00161 | 65.282 |
| 4. | CARICA | HRV000004774 | ATEU0HRV00163 | 43.413 |
| 5. | TACOMA | HRV000004925 | ATEU0HRV00164 | 43.413 |
| 6. | TULJAN DVA | HRV000002903 | ATEU0HRV00155 | 43.413 |
| 7. | PELAGOS II | HRV000003287 | ATEU0HRV00017 | 43.413 |
| 8. | MARLIN | HRV000002904 | ATEU0HRV00156 | 43.413 |
| 9. | KALI | HRV000001447 | ATEU0HRV00037 | 43.413 |
| 10. | NEPTUN I | HRV000002313 | ATEU0HRV00134 | 53.843 |
| 11. | PONOS | HRV000001148 | ATEU0HRV00058 | 53.843 |
| 12. | NEPTUN II | HRV000002589 | ATEU0HRV00140 | 55.474 |

V.

Ribarska plovila upisana u registar ribarske flote, a koja ne udovoljavaju kriterijima iz točke III. ove Odluke ne mogu biti upisana u registar ulovnih brodova ICCAT-a.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/17-01/22
 Urbroj: 525-13/1282-17-7
 Zagreb, 14. travnja 2017.

Ministar poljoprivrede
 Tomislav Tolušić, dipl. iur., v. r.